stanford-oval/wikipedia huggingface dataset:
Auxilia-joukot
Auxilia-joukkojen tehtävät

Useimmin käytettyjä auxilioita olivat kuitenkin jousimiehet, keihäsmiehet ja ratsuväki. Ratsuväkeä roomalaisilla oli joskus liiankin vähän, joten he usein palkkasivat auxilia-ratsuväkeä (equites auxiliarii) muun muassa germaaneista, numidialaista, skyyteistä, sarmaateista ja alaaneista, joista saatiin luultavasti parasta ratsuväkeä. Keihäsmiehiä saatiin lähes mistä tahansa. He käyttivät peruskeihästä eikä Pilum-keihästä, joka oli tarkoitettu heittokeihääksi. Todella hyviä jousimiehiä saatiin esimerkiksi Palestiinasta, Palmyrasta ja Kreetalta. Erittäin hyviä linkomiehiä saatiin puolestaan Baleaareilta. Heitä käytettiin legioonassa, koska linkojen etuna oli se, että kivet olivat vaikeasti havaittavissa ilmassa niiden pienuuden takia. Lisäksi linkomiehet olivat melko tehokkaita ei-panssaroituja kohteita vastaan ja heiltä loppuivat harvoin ammukset toisin kuin jousimiehiltä. Sitäkin tärkeämpää oli, että linkomiehet ja jousimiehet täydensivät toisiaan. Nuolet iskeytyivät kohteisiinsa korkeahkon lentoratansa vuosi yläviistosta. Tämä pakotti vastapuolen taistelijat nostamaan kilpensä niitä vastaan siten, että alaruumis tai ainakin jalat ja nivuset jäivät suojattomiksi. Linkomiesten samaan aikaan ampumat ammukset sen sijaan lensivät huomattavasti suoremmassa linjassa ja saattoivat näin paljastuneet ruumiinosat vaaraan.
Monet auxiliariukset suorittivat myös armeijassa siviiliammattitutkinnon. Kaikkien aikojen tunnetuin auxiliarius lienee ollut apostoli Paavalin isä,[lähde? ] joka oli oppinut auxiliariuksena teltantekijän ammatin ja saanut perinnöllisen Rooman kansalaisuuden.
Aiheesta muualla

Roman Britain, The conquest Encyclopædia Britannica. Viitattu 17.9.2018 (englanniksi).
Cheesman, G. L.: The Auxilia of the Roman Imperial Army.  Oxford:  Claredon Press, 1914.  Teoksen verkkoversio. (Arkistoitu – Internet Archive) (englanniksi)
Goldsworthy, Adrian & Haynes, Ian et al.: The Roman Army as a Community.  Portsmouth, Rhode Island:  Journal of Roman Archaeology, 1999.  ISBN 1-887829-34-2.  Teoksen verkkoversio. (englanniksi)
Cuff, David Benjamin: The auxilia in Roman Britain and the Two Germanies from Augustus to Caracalla: Family, Religion and 'Romanization'.  University of Toronto, 2010.  Teoksen verkkoversio. (englanniksi)
McLaughlin, Jonathan James: The Transformation of the Roman Auxiliary Soldier in Thought and Practice.  University of Michigan, 2015.  Teoksen verkkoversio. (englanniksi)
Roman Auxilia: The Epic Guide Know the Romans. Viitattu 17.9.2018 (englanniksi).
Carelia-sali

| Carelia-sali |
| --- | --- |
 Carelia-talo, jossa sali sijaitsee, kuvattuna yliopiston kampuksen pihalta.
Sijainti:  Yliopistokatu 2 Itä-Suomen yliopisto Joensuu
Valmistumisvuosi:  1985
Suunnittelija:  Arkkitehtitoimisto Jan Söderlund  & Erkki Valovirta
Käyttäjä:  Joensuun kaupunginorkesteri Joensuun yliopisto
Julkisivumateriaali:  punainen tiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Carelia-sali on Itä-Suomen yliopiston Joensuun kampuksen juhlasali ja kaupungin tärkein konserttisali. Se on myös tärkeä kokousten, juhlien, sekä teatteri- ja tanssiesitysten pitopaikka. Salissa järjestetään myös yliopiston suuria tenttejä.
Carelia-sali sijaitsee yliopistokampuksen Carelia-talossa (Jan Söderlund & Erkki Valovirta, 1985), jossa toimii myös yliopiston kirjasto.
Tietoja salista

salissa 599 istuinta ja kuusi pyörätuolipaikkaa
saliin mennään sisälle takaosasta, "yläkautta"; pyörätuolisisäänkäynti on etukautta
näyttämövalaistuslaitteisto ja äänilaitetekniikka, videojärjestelmät, datatykki, suurtehopiirtoheitin ja -diaprojektori, sisäinen kaapeli-tv-järjestelmä, induktiosilmukka kuulovammaisia varten
Auditorio

Carelia-salin vieressä olevassa auditoriossa (C2-sali) on 150 istuinta ja sieltä voidaan seurata Carelia-salin tapahtumia videon välityksellä.
Aula

Carelia-salin aula on tärkeä joensuulainen kokoontumistila, joka toimii juhlatilana, cocktail-kutsujen buffetravintolana, näyttelyjen, messujen ja myyjäisten pitopaikkana. Konserttien väliaikana aula toimii kahviona.
Päivisin aulassa kokoontuvat opiskelijat, jotka käyvät syömässä Carelia-ravintolassa tai kirjastossa tai odottelevat tentin alkua.
Alakerran aulan pinta-ala on 480 neliömetriä. Aulaan kuuluu myös yläkerran lämpiö, joka on 226 neliömetrin suuruinen.
Alakerran narikkaa hoitavat tilaisuuksien aikana yleensä eri järjestöt talkootyönä.
Aulassa on osa Kain Tapperin Alkukivet-teosta, jonka pääosa on salin rakennuksen edustalla, suurten ikkunoiden takana.  Ulkoveistokset on valettu mustasta sementtimosaiikista, aulaveistos on mustaa graniittia.
Opiskelijaravintola Carelia

Opiskelijaravintola Carelia on Amica Ravintoloiden ylläpitämä ravintola, jossa on 150 paikkaa. Kesäisin käytössä on ulkoterassi. Ravintolasta käsin hoidetaan myös  aulan tarjoiluja. Ravintolan tiloja remontoitiin kesällä 2006.
Joensuun kaupunginorkesteri

Carelia-sali on Joensuun kaupunginorkesterin kotisali ja harjoitussali. Rakennuksessa ovat orkesterin henkilökunnan työhuoneet.
Suuria salissa pidettyjä tilaisuuksia

Rakennemuutoskongressi eli "Joensuun Korpilampi-seminaari" 1987
Joensuun kaupunginteatterin näytöksiä kaupungintalon remontin aikana
Antti Tuiskun 10-vuotisjuhlakonsertti
Sijainti

Carelia-sali on keskustan ja Mehtimäen vapaa-ajan alueen tuntumassa. Etäisyys rautatie- ja linja-autoasemalta on 2 kilometriä, lentoasemalta 10 kilometriä.
Pysäköinti

Carelia-salin edustalla, Yliopistokadun varressa on suuri pysäköintialue, joka on uudistettu 2006. Aluetta käyttävät myös yliopiston Aurora-rakennuksen henkilökunta ja opiskelijat. Pysäköintitila on myös Yliopistokadun toisella puolella uimahalli Vesikon molemmin puolin. Kaikkia pysäköintitiloja käyttävät myös Mehtimäen, varsinkin Joensuu-areenan käyttäjät.
Polkupyörätelineitä on aivan Carelia-salin pääoven tuntumassa.
Aiheesta muualla

[Carelia-sali Joensuun kaupungin sivuilla]
Karelia sali Itä-Suomen yliopiston sivuilla
Bejun Mehta

Bejun Mehta (2010)
Bejun Mehta (s. 29. kesäkuuta 1968 Laurinburg, Pohjois-Carolina) on yhdysvaltalainen ooppera- ja konserttilaulaja (äänialana kontratenori) sekä kapellimestari. Hänen veljensä on viulisti Navroj Mehta, ja hänen vanhempansa ovat pianisti Dady Mehta sekä sopraano Martha Ritchey Mehta. Hän on kapellimestari Zubin Mehtan ja taidehallinnossa uran luoneen Zarin Mehtan serkku.
Mehta oli jo 13-vuotiaana saavuttanut tunnustusta poikasopraanona, jonka musiikillisen kypsyyden Leonard Bernstein pani merkille. Muodollisia opintoja hän suoritti alun perin sellonsoitossa Yalen yliopistossa Aldo Parisot'n johdolla ja germanistiikassa. Äänenmurroksen jälkeen hän ei osoittanut erityistä lahjakkuutta baritonina ja päätti hylätä laulu-uran, kunnes 1990-luvun loppupuolella koki itselleen luontevaksi kontratenorina laulamisen. Vuonna 1998 hän teki oopperadebyyttinsä New Yorkin kaupunginoopperassa Georg Friedrich Händelin Partenopen esityksessä Armindon roolissa. Mehtan lauluopettajia olivat Phyllis Curtin (Bostonin yliopisto) ja Joan Patenaude-Yarnell (Manhattan School of Music, Curtis Institute of Music). Mehta on esiintynyt kansainvälisesti johtavissa oopperataloissa, konserttisaleissa ja festivaaleissa. Los Angelesin oopperassa hän debytoi vuonna 2001 (rooli: Tolomeo, Giulio Cesare) ja Metropolitan-oopperassa (Brittenin Kesäyön unelmassa) vuonna 2002. Laajalla levytystuotannollaan hän on saanut muun muassa Echo Klassikin, Choc de Classican, Preis der deutschen Schallplattenkritikin ja kahdesti Diapason d'Orin. Hän on ollut myös kahdesti Grammy-ehdokkaana ja voitti vuonna 1997 Grammyn János Starkerin Johann Sebastian Bachin sellosarjoista tekemän levytyksen (RCA Records) tuottajana. Mehtalle myönnettiin vuonna 2015 Traetta-palkinto.
Syksyllä 2019 Mehta lauloi Giulio Cesaren nimiroolin ensimmäisenä kontratenorina La Scalassa. Hänestä tuli myös huhtikuussa 2020 ensimmäinen kontratenori, jonka La Scala oli kutsunut esiintymään päänäyttämöllä sooloresitalistina. Hänen säestäjänään on resitaaleissa toiminut pianisti Jonathan Ware. George Benjamin sävelsi Mehtaa varten kantaatin Dream of the Song ja Enkeli 1:n/Pojan roolin oopperassa Written on Skin.
Mehta on työskennellyt kapellimestarina muun muassa hr-Sinfonieorchesterissa, Dresdenin filharmonikoissa, Bochumer Symphonikerssa, Kammerakademie Potsdamissa ja Württembergisches Kammerorchester Heilbronnissa. Hän on esiintynyt laulajana ja kapellimestarina samanaikaisesti. Mehta on myös pitänyt säännöllisesti mestarikursseja.
Another Code: Two Memories

| Another Code: Two Memories |
| --- | --- |

Kehittäjä:  Cing
Julkaisija:  Nintendo
Julkaistu:  JP 24. helmikuuta 2005NA 26. syyskuuta 2005EU 24. kesäkuuta 2005
Lajityyppi:  seikkailupeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: Teini-ikäisille  PEGI 7  USK 6 
Alusta:  Nintendo DS
Jakelumuoto:  Nintendo DS:n pelimoduuli
Lisää peliartikkeleitaVideopelien teemasivulla
Infobox OK  : 
Another Code: Two Memories (アナザーコード ２つの記憶, Anazā Kōdo Futatsu no Kioku) (nimellä Trace Memory Pohjois-Amerikassa) on Cingin kehittämä ja Nintendon julkaisema seikkailupeli. Peli on julkaistu vuonna 2005 Nintendo DS:lle.
Tarina

Pelin päähenkilö on Ashley Mizuki Robins, nuori tyttö, jonka on kasvattanut hänen tätinsä Jessica, siitä lähtien kun hän oli kolmivuotias, koska hänen vanhempansa katosivat kun hän oli lapsi. Hän uskoi vanhempiensa olevan kuolleita, mutta kaksi päivää ennen hänen neljättätoista syntymäpäiväänsä hän sai kirjeen isältään. Kirjeessä kehotettiin häntä matkustamaan Blood Edward Island -saarelle, joka sijaitsee Yhdysvalloissa, Washingtonin rannikon lähistöllä. Siellä hänen isänsä odottaisi häntä satamassa. Seuraavana päivänä, hänen syntymäpäivänään, Jessica ja Ashley matkustavat Blood Edward Island -saarelle veneellä, mutta Ashleyn isä ei ole siellä heitä vastassa. Jessica menee etsimää häntä, mutta kun hän ei palaa, Ashley lähtee etsimään sekä Jessicaa että isäänsä. Kun hän tutkii saarta, Ashley tutustuu "D":hen, kummitukseen, joka on menettänyt muistonsa. Yhdessä he menevät Edward Mansion -kartanoon, kumpikin etsien vastauksia omiin kysymyksiinsä.
Pelimekaniikka

Pelaajat navigoivat pelissä käyttäen alaruutua liikkuakseen, kun yläruutu puolestaan näyttää taiteellisia, valmiiksitehtyjä kuvia jokaisesta alueesta. Pelaajat käyttävät kosketusnäyttöä ja mikrofonia ratkaistakseen useita eri ongelmia.
Pelimekaniikka > DAS/DTS

DAS, joka on lyhenne sanoista "Dual Another System" (DTS tai "Dual Trace System" pohjoisamerikkalaisessa versiossa) on salaperäinen kädessäpidettävä laite, jonka Ashleyn isä lähetti hänelle kirjeen kanssa. Sillä on useita eri toimintoja:
Ottaa, varastoida ja manipuloida kuvia selvittääkseen vihjeitä.
Lukea DAS/DTS -kortteja, jotka ovat pieniä flash-kortteja, jotka säilövät tietoa.
Aktivoida Another I (Trace I) ja Another II (Trace II) myöhemmässä vaiheessa peliä.
Katsoa tietoja esineistä.
Ladata ja tallentaa pelejä.
Käännöserot

Amerikan Nintendon tuotekehittelyosaston Ann Lin on todennut, että japaninkielisen tekstin ja pohjoisamerikkalaisen version välillä on käännöseroja. Ashley on skeptisempi pohjoisamerikkalaisessa tekstissä ja Lin totesi, että hän ajatteli alkuperäisen olevan "hieman hyväksyväisempi".  Pohjoisamerikkalaiseen versioon sisällytettiin myös enemmän huumoria.
Kansainvälisissä julkaisuissa Euroopan Nintendon ja Amerikan Nintendon käännökset eroavat hieman tietyillä asteilla.
Vastaanotto

Trace Memory -pelillä on 72 %:n painotettu arvio Game Rankings-sivustolla.
Aiheesta muualla

Virallinen japanilainen nettisivusto
Virallinen eurooppalainen nettisivusto
Virallinen pohjoisamerikkalainen nettisivusto
Benjamin Griveaux

| Benjamin Griveaux |
| --- | --- |
 Benjamin Griveaux vuonna 2018.
Henkilötiedot
Syntynyt: 29. joulukuuta 1977 (ikä 46)  Saint-Rémy, Ranska
Aiheesta muualla
benjamingriveaux.fr
Benjamin-Blaise Griveaux (29. joulukuuta 1977 Saint-Rémy) on ranskalainen renessanssipuolueen poliitikko, joka toimi hallituksen tiedottajana vuosina 2017–2019 pääministeri Édouard Philippen johdolla. Vuosina 2017–2021 hän toimi myös kansalliskokouksen jäsenenä edustaen Pariisin 5. vaalipiiriä, joka kattaa 3. ja 10. kaupunginosat.
Entistä sosialistipuolueen (PS) jäsentä Griveaux’ta on usein kuvattu yhdeksi presidentti Emmanuel Macronin lähimmistä poliittisista liittolaisista. Hän oli LREM:n ehdokas Pariisin pormestariksi vuoden 2020 kunnallisvaaleissa, ennen kuin vetäytyi seksiskandaalin vuoksi, ja tilalle tuli terveysministeri Agnès Buzyn.
Hän on valmistunut HEC Paris’sta ja Sciences Posta.
Aiheesta muualla

Kuvia tai muita tiedostoja aiheesta Benjamin Griveaux Wikimedia Commonsissa
Becktonin asema

Beckton on Docklands Light Railwayn Becktonin haaran itäinen pääteasema Docklandsin alueella Lontoon itäosassa. Asema on avattu vuonna 1994, kun Docklands Light Railwayn laajennus Poplarista Becktoniin valmistui.
Becktonin asemalta lähtee junia länteen Tower Gatewayn ja toisinaan myös Bankin asemille Lontoon keskustaan. Becktonia seuraava asema keskustan suuntaan on Gallions Reach, jota ennen linja tekee 180 asteen mutkan. Maantieteellisesti junat siis lähtevät Becktonin asemalta ensin itää kohti. Becktonin ja Gallions Reachin asemien välillä sijaitsee Becktonin varikko, joka on koko Docklands Light Railwayn päävarikko.
Aiheesta muualla

Kuvia tai muita tiedostoja aiheesta Becktonin asema Wikimedia Commonsissa
Becktonin asema Lontoon liikennelaitoksen sivuilla (englanniksi)
Barrett Heisten

| Barrett Heisten> Henkilötiedot |
| --- | --- |
Syntynyt: 19. maaliskuuta 1980 (ikä 44) Anchorage, Alaska
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  87 kg
Pelaajaura
Pääsarjaura:  2001–2002
Seurat:  New York Rangers (NHL)   Hartford Wolf Pack (AHL)   Utah Grizzlies (AHL)   Bridgeport Sound Tigers (AHL)   Alaska Aces (ECHL)
NHL-varaus:  20. varaus, 1999 Buffalo Sabres
Barrett Heisten (s. 19. maaliskuuta 1980, Alaska) on yhdysvaltalainen uransa lopettanut jääkiekkoilija, joka pelasi urallaan kymmenen NHL-ottelua New York Rangersissa. Buffalo Sabres varasi hänet NHL:ään vuoden 1999 varaustilaisuuden ensimmäisellä kierroksella numerolla 20.
Aiheesta muualla

Barrett Heisten Elite Prospects. Everysport Media Group AB. (englanniksi)
Bathkump

| Bathkump |
| --- | --- |
Valtio:   Sierra Leone
Alue:  Läntinen alue
Piirikunta:  Läntisen alueen maaseutu
Perustettu:  1800-luku
Aikavyöhyke:  UTC-5
Infobox OKVirheellinen NIMI-arvo: 
Bathkump on kylä Sierra Leonen Läntisen alueen maaseudulla. Valtaosa kylän väestöstä on muslimeita ja kuuluu temnejen etniseen ryhmään. Bathkumpin perusti muslimipappi Sulaiman Jabbie 1800-luvun lopulla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bathkump
Beate Zschäpe

Beate Zschäpe (s. 2. tammikuuta 1975, Jena, Itä-Saksa) on äärioikeistolaisen terrori-ryhmän  Nationalsozialistischer Untergrund (NSU) jäsen..
Oikeudenkäynti

Zschäpeä syytetään osallisuudesta kymmenien ihmisten murhiin, kahteen pommi-iskun ja 15 pahoinpitelyyn ja ryöstöön. Tapaus käsitellään Oberlandesgericht Münchenissä, joka on yksi Baijerin kolmesta ylioikeudesta.
Thüringenin natsipiirit

Vuosina 1991 ja 1992, Beate Zschäpe liittyi äärioikeistolaiseen nuorisoryhmään Winzer-Claniin, joka toimi hänen naapurustossa Jenan kerrostaloalueella Winzerlassa. Siellä hän tutustui Uwe Mundlosiin ja Uwe Böhnhardtiin. Mundlos, Böhnhardt ja Zschäpe perustivat äärioikeistolaisen ryhmän Kameradschaft..
1990-luvulla, Zschäpe järjesti muutamia mielenosoituksia Jenassa. (Thüringenin identiteetin säilyttämisen puolesta, Euroopan yhteisön kansainvälistymistä vastaan). Hän osallistui vasemmistolaisiin nouoriin kohdistuviin vainoihin ja kiristi vietnamilaisia savukkeiden jälleenmyyjiä..
Aiheesta muualla

Tositapahtumiin perustuva draamasarja esittää kolme näkökulmaa rasistisiin murhiin
Barrett Foa

| Barrett Foa |
| --- | --- |

Henkilötiedot
Syntynyt: 18. syyskuuta 1977 (ikä 47) Manhattan, New York City, New York
Kansalaisuus:   Yhdysvallat
Ammatti:  näyttelijä
Näyttelijä
Aktiivisena:  2007-
Merkittävät roolit:  “Eric Beale” NCIS: Los Angeles “Paul” Will & Grace “Matt Wolpert” Entourage
Aiheesta muualla
www.barrettfoa.com
IMDb 
Barrett Foa (s. 18. syyskuuta 1977 New York City, NY) on yhdysvaltalainen näyttelijä, joka tunnetaan parhaiten vuonna 2009 alkaneesta TV-sarjasta NCIS: Los Angeles. Siinä hän näyttelee surffari ja IT-asiantuntija Eric Bealea. Hänellä on ollut myös toistuva vierailijan rooli alkuperäissarjassa NCIS Rikostutkijat sekä TV-sarjassa Entourage.
Foa suoritti Ann Arborissa, Michiganin yliopistossa Bachelor of Arts tutkinnon ja opiskeli Lontoossa Royal Academy of Dramatic Arts näyttelijäkoulussa.
Helmikuussa 2019 Foa julkaisi Instagram-päivityksen jossa kertoi olevansa homo.
Aiheesta muualla

Kuvia tai muita tiedostoja aiheesta Barrett Foa Wikimedia Commonsissa
Barrett MRAD

| Barrett MRAD |
| --- | --- |

Tyyppi:  tarkkuuskivääri
Valmistaja:  Barrett Firearms Manufacturing
Valmistusmaa:   Yhdysvallat
Palvelusvuodet:  2013–
Tekniset tiedot
Kaliiperi(t):  6.5 mm Creedmoor  .260 Remington  7 mm Remington Magnum  .308 Winchester  7,62×51 mm NATO  .300 Winchester Magnum  .300 PRC  .300 Norma Magnum  .338 Norma Magnum  .338 Lapua Magnum
Aseen pituus:  1 080 mm (510 mm piippu)  1 190 mm (620 mm piippu)  1 250 mm (690 mm piippu)
Piipun pituus:  510 mm  620 mm  690 mm
Paino (tyhjänä):  6,3 kg (510 mm piippu)  6,7 kg (620 mm piippu)  6,9 kg (690 mm piippu)
Lipas:  tankolipas
Kapasiteetti:  10 patruunaa
Tehokas kantama:  1 500 m
Barrett MRAD Israelin puolustusvoimien käytössä.
Barrett MRAD (lyhenne engl. sanoista Multi-role Adaptive Design) on yhdysvaltalainen armeijakäyttöön tehty pulttilukkoinen tarkkuuskivääri. Se on suunniteltu Barrett M98B:n pohjalta.
Aseen rakenne mahdollistaa käyttäjälleen kaliiperin muuttamisen vaihtamalla kahdella torx-ruuvilla kiinnitetyn piipun ja lukon sulkukappaleen. Barrett MRAD voitti vuonna 2019 Yhdysvaltain asevoimien tarkkuuskiväärikilpailutuksen.
National Rifle Association of America nimesi Barrett MRADin vuoden 2012 kivääriksi.
Aiheesta muualla

Kuvia tai muita tiedostoja aiheesta Barrett MRAD Wikimedia Commonsissa
Bathocyroe fosteri

| Bathocyroe fosteri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Kampamaneetit Ctenophora
Luokka::  Lonkeromaneetit Tentaculata
Lahko::  Lobata
Heimo::  Bathocyroidae
Suku::  Bathocyroe
Laji::  fosteri
Kaksiosainen nimi
 Bathocyroe fosteri  Madin & Harbison 1978 
Katso myös
   Bathocyroe fosteri Wikispeciesissä   Bathocyroe fosteri Commonsissa 
Infobox OKNimi-testi OK: 
Bathocyroe fosteri on kaikissa valtamerissä tavattava kampamaneetteihin (Ctenophora) kuuluva planktoneläinlaji. Se elää valtamerten keskisyvyyksissä ja on hyvin runsaslukuinen Atlantin keskiselänteen lähellä. Bathocyroe fosteri on noin 5 senttimetriä pitkä ja se pystyy bioluminoimaan.
Barrett Martin

| Barrett Martin |
| --- | --- |
 Barrett Martin vuonna 2014.
Henkilötiedot
Ammatti:  muusikko
Muusikko
Aktiivisena:  1989–
Tyylilajit:  vaihtoehtorock, jazz, maailmanmusiikki
Soittimet:  rummut, perkussiot, kontrabasso, vibrafoni
Yhtyeet:  Barrett Martin Group, Walking Papers, Screaming Trees, Mad Season, Skin Yard, Queens of the Stone Age, Tuatara, The Desert Sessions
Levy-yhtiöt:  Columbia, Cruz, Epic, Sunyata
Aiheesta muualla
Kotisivut
  [ Muokkaa Wikidatassa ] [ ohje ]  
Barrett Martin on yhdysvaltalainen muusikko. Hänet tunnetaan parhaiten vuonna 1996 hajonneen Screaming Trees -yhtyeen rumpalina.
Martin on keskeinen hahmo kokeellisessa Tuatara-yhtyeessä. Tuatarassa soittaa myös R.E.M:n kitaristi Peter Buck ja Martin toimikin Bill Berryn lähdön jälkeen rumpalina R.E.M:n Up-albumilla.
Martinilla on oma levy-yhtiö Fast Horse Recordings. Vuonna 2004 hän julkaisi modernia jazzia sisältävän soololevyn The Painted Desert.
Diskografia

Walking Papers
Walking Papers - 2012
Barrett Martin Group
The Painted Desert - 2004
Earthspeaker - 2006
Zenga - 2009
Atlas - 2011
Artifact - 2012
Skin Yard
1000 Smiling Knuckles - 1991
Inside the Eye - 1993
Start at the Top - 2001
Screaming Trees
Sweet Oblivion - 1992
Dust - 1996
Last Words: The Final Recordings - 2011
Mad Season
Above - 1995
The Minus 5
The Lonesome Death of Buck McCoy - 1997
In Rock - 2000
Let the War Against Music Begin - 2001
Tuatara
Breaking the Ethers - 1997
Trading with the Enemy - 1998
Cinemathique - 2002
The Loading Program - 2003
East of the Sun - 2007
West of the Moon - 2007
The Here And The Gone - 2009
Barrett Strong

| Barrett Strong |
| --- | --- |
 Strong vuonna 1996
Henkilötiedot
Syntynyt: 5. helmikuuta 1941 West Point, Mississippi, Yhdysvallat
Kuollut: 28. tammikuuta 2023 (81 vuotta) San Diego, Kalifornia, Yhdysvallat
Ammatti:  laulaja, lauluntekijä, muusikko
Muusikko
Aktiivisena:  1959–2023
Tyylilajit:  rhythm and blues, soul
Soittimet:  piano 
Levy-yhtiöt:  Motown, Anna, Epic, Capitol
  [ Muokkaa Wikidatassa ] [ ohje ]  
Barrett Strong (5. helmikuuta 1941 West Point, Mississippi, Yhdysvallat – 28. tammikuuta 2023 San Diego, Kalifornia, Yhdysvallat) oli yhdysvaltalainen laulaja ja lauluntekijä. Hänen esittämä kappaleensa ”Money (That’s What I Want)” (1959) oli Motown-levy-yhtiön ensimmäinen hitti. Parhaiten Strong tunnetaan kuitenkin lauluntekijän urastaan yhdessä tuottaja Norman Whitfieldin kanssa. Hän esimerkiksi sanoitti lukuisia The Temptationsin levyttämiä kappaleita.
Aiheesta muualla

Kuvia tai muita tiedostoja aiheesta Barrett Strong Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Barrett Strong
Käännös suomeksi
Beckovin linna

| Beckovin linna> Beckovský hrad |
| --- | --- |
 Beckovin linnan rauniot
Sijainti:   Beckov, Slovakia
Koordinaatit:  48°47′28″N, 17°53′54″E
Valmistumisvuosi:  1200-luvulla
Purkuvuosi:  1729
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Beckovin linna (slovakiksi Beckovský hrad) on linna Slovakiassa Trenčínin alueella Beckovin kylässä. Linna sijaitsee strategisella paikalla 70 metriä korkean kalkkikivikallion rinteellä kylän välittömässä läheisyydessä. Merenpinnasta linna sijaitsee 245 metrin korkeudessa. Linna rakennettiin 1200-luvulla ja tuhottiin vuonna 1729. Nykyään linna on kansallinen kulttuurimuistomerkki.
Nimet

Linnasta on käytetty seuraavia nimiä:
vuonna 1208 castrum Blundix
vuonna 1219 Blonduch
vuonna 1222 Blondich
vuonna 1244 Bolonduch
vuonna 1308 Bolunduch
vuonna 1388 Galancz sive Beczkow (Beckovin linna)
Aiheesta muualla

Wikimedia Commonsissa on kuvia tai muita tiedostoja aiheesta .
Beckovin linna castles.sk sivustolla (englanniksi)
Becky Albertalli

Becky Albertalli on yhdysvaltalainen kirjailija. Koulutukseltaan Albertalli on psykologi, ja hän on työskennellyt terapeuttina.
Albertallin tunnetuin teos on hänen esikoisromaaninsa, vuonna 2015 julkaistu Minä, Simon, Homo Sapiens (engl. Simon vs. the Homo Sapiens Agenda). Kirjan suomennos ilmestyi vuonna 2017. Kirjan pohjalta on tehty elokuva Minä, Simon vuonna 2018.
Teoksia

Minä, Simon, Homo Sapiens.  (Simon vs. the Homo Sapiens Agenda)  Suomentanut Lotta Sonninen. Helsinki:  Otava, 2017.  ISBN 978-951-1-30412-8.
Sydänsurujen kääntöpuoli.  (The Upside of Unrequited)  Suomentanut Peikko Pitkänen. Helsinki:  Otava, 2019.  ISBN 978-951-1-32765-3.
Leah on the Offbeat (2018)
What If It's Us, yhdessä Adam Silveran kanssa (2018)
Yes No Maybe So, yhdessä Aisha Saeedin kanssa (2019)
Love, Creekwood (2020)
Here's To Us, yhdessä Adam Silveran kanssa (2021)
Kate in Waiting (2021)
Imogen, Obviously (2022)
Aiheesta muualla

Becky Albertallin kotisivut